NaiveNeuron/SloPal huggingface dataset:
M. Číž, podpredseda NR SR: (2007-02-06):
Takže budeme opakovať toto hlasovanie. Ešte raz poprosím uviesť... (Ruch v sále.) Poprosím pána spravodajcu, aby teda uviedol opätovné hlasovanie o pozmeňujúcich návrhoch v druhom čítaní tohto návrhu zákona. Pri tom hlasovaní, ktoré sa dotýkalo pozmeňujúcich návrhov, ktoré sú v spoločnej správe výborov, rušíme to hlasovanie. A hlasujeme opätovne o týchto návrhoch s tým, že poprosím, aby to pán spravodajca vysvetlil. (Hlasy v sále.) Prosím o kľud. Pán spravodajca, nech sa páči.
Bugár, Béla, podpredseda NR SR (2018-10-24):
Prezentujme sa a hlasujeme. (Hlasovanie.) Prítomných 145, za 70, proti 9, zdržalo sa 66 poslancov. Návrh sme neschválili. Prosím teraz pána poslanca Mihála, aby uviedol hlasovanie v prvom čítaní o návrhu skupiny poslancov na vydanie zákona, ktorým sa mení zákon č. 461/2003 Z. z. o sociálnom poistení (tlač 1176). Nech sa páči. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení zákon č. 461/2003 Z. z. o sociálnom poistení v znení neskorších predpisov a ktorým sa mení zákon č. 43/2004 Z. z. o starobnom dôchodkovom sporení a o zmene a doplnení niektorých zákonov v znení neskorších predpisov , tlač 1176.)
Bugár, Béla, podpredseda NR SR (2011-05-18):
Ďakujem pekne. (Prerušenie rokovania o 12.13 hodine.) (Pokračovanie rokovania o 14.00 hodine.)
Paška, Pavol, predseda NR SR (2014-10-30):
Pán poslanec, je 12.00 hodín, môžem vás požiadať? Predpokladám, že máte ešte naozaj dlhší čas a bude to predmetom určite rozpravy. Takže potom, ako skončíme...
Bugár, Béla, podpredseda NR SR (2019-09-13):
Pán poslanec Heger.
Bugár, Béla, podpredseda NR SR (2016-10-26):
Prezentujme sa a hlasujme. (Hlasovanie.) Prítomných 140, za 1, asi pán poslanec (smiech v pléne), proti 64, zdržalo sa 75 poslancov. Konštatujem, že bod štvrtý pozmeňujúceho návrhu pána poslanca Gála nebol schválený.
Pellegrini, Peter, predseda NR SR (2024-02-01):
Pani poslankyňa Veslárová.
Grendel. Gábor, podpredseda NR SR (2020-12-03):
(Zaznievanie gongu.) Vážené panie poslankyne, vážení páni poslanci, bol som informovaný, že už zahlasovali všetci, ktorí o to prejavili záujem, preto vyhlasujem hlasovanie za skončené. Prosím overovateľov, aby sa ujali svojej funkcie a spočítali hlasy. Do oznámenia výsledkov vyhlasujem prestávku. (Prestávka.) (Spracúvanie výsledkov verejného a tajného hlasovania.) (Pokračovanie rokovania po spracovaní výsledkov verejného a tajného hlasovania.)
Tomáš, Erik, poslanec NR SR (2021-10-06):
A teraz a teraz... Mne to neprekáža, ďakujem pekne, pán predsedajúci. A ešte ma prekvapilo, viete, keď už hovoríme o tých podozreniach, aby som bol fakt korektný, zo zneužívania polície, že vy, vyšetrovateľ, poviete v tom istom rozhovore, že vlastne rozhovory vyšetrovateľov o koncipovaní uznesenia boli úplne normálne. Myslíme tých štyroch vyšetrovateľov, Čurillu a spol. Ja ich, samozrejme, nebudem nazývať žiadnymi prívlastkami, ja mám rád vecnú diskusiu a rešpektujem prezumpciu neviny, rešpektujem rozhodnutie krajského súdu, ale rešpektujem aj rozhodnutie okresného súdu, ktorý ich dal do väzby, ale dobre, krajský súd je vyšší, ale povedzte mi, keď ste to uznesenie čítali, pán Kyselica, a ste bývalý vyšetrovateľ, to naozaj chcete povedať, že keď sa kreuje nejaké uznesenie o obvinení alebo o trestnom stíhaní, to takto to vyzerá, že toto je normálne? Že bez toho, aby tí vyšetrovatelia mali najprv dôkazy a zistenia, sa tam dohadujú ako na nejakom lacnom trhu, že dáme tam korupciu, dáme tam vydieranie, dajme tam hlavne niečo, čo bude mať špeciálna prokuratúra? To hádam toto nemôžete vy verejnosti tvrdiť, že toto je normálne, pretože potom, keď predkladáte takýto zákon, kde naozaj ten minister vnútra zase získa politický vplyv, na to OČTK, on ho už má, len sa posilní. No tak potom asi ľudia na Slovensku môžu začať mať obavy, pretože v každej policajnej kancelárii sa môže niečo také vymyslieť. A toto mi je ľúto, že ešte aj uznesenie, ktoré existuje, okomentujete takýmito slovami a potom aj predkladáte takýto zákon. Potom tu niečo nesedí, pretože je normálne povedať, že takáto diskusia nemôže prebiehať, bez ohľadu na rozhodnutie súdov. Čiže aby som to zhrnul jednou vetou. Páchate ďalší volebný podvod na občanov. Toto je volebný podvod. Lebo niečo iné ste im sľúbili a niečo iné teraz konáte a toto je veľmi smutné. Ďakujem pekne.
J. Laššáková, poslankyňa: (2004-05-14):
Takže budeme hlasovať o pozmeňujúcom návrhu, ktorý vyplynul z rozpravy. Prosím, pán predsedajúci, dajte o ňom hlasovať.
Figeľ, Ján, podpredseda NR SR (2013-06-18):
Nech sa páči, s ďalšou poznámkou Ján Mičovský.
T. Cabaj, poslanec: (2007-05-09):
Ďalej, aby sme zároveň týmto hlasovaním určili Výbor Národnej rady pre verejnú správu a regionálny rozvoja ako gestorský, určili lehoty na prerokovanie návrhu zákona výborom do 18. júna 2007 a gestorskému výboru do 19. júna 2007.
Bugár, Béla, podpredseda NR SR (2019-06-20):
Je všeobecnú súhlas? (Súhlasná reakcia pléna.) 	Áno, ďakujem veľmi pekne. A grémium je zvolané, nech sa páči, okamžite, včuľ. (Prestávka.) (Po prestávke.)
F. Petrák, poslanec: (2002-08-20):
J. Migaš, predseda NR SR: Fakticky to ide o technicko-legislatívnu úpravu. Takže nech sa páči. (Hlasovanie.) Prítomných je 114 poslancov, za 79, proti 10, zdržalo sa 25, všetci hlasovali. Tento návrh sme schválili. Ďalej.
Blanár, Juraj, podpredseda NR SR (2023-03-17):
Pán poslanec, za takýchto okolností, myslím si, že aj pre váš pokoj by ste mohli vystúpiť so svojím vyjadrením, máte 6.30.
J. Mikuš, poslanec: (2009-04-24):
V súlade s rozhodnutím predsedu Národnej rady uvedené výbory prerokovali predmetný návrh na vyslovenie súhlasu Národnej rady Slovenskej republiky s uvedenou zmluvou v stanovenom termíne. K predmetnej zmluve zaujali výbory stanovisko s odporúčaním pre Národnú radu Slovenskej republiky vysloviť súhlas a rozhodnúť, že ide o medzinárodnú zmluvu, ktorá má prednosť pred zákonmi. Zároveň ma určil ako spoločného spravodajcu výborov a poveril predniesť spoločnú správu výborov na schôdzi Národnej rady Slovenskej republiky. Návrh na uznesenie Národnej rady je súčasťou a prílohou spoločnej správy. Ďakujem pekne, pán podpredseda, prosím, otvorte rozpravu.
Klus, Martin, poslanec NR SR (2018-05-11):
Ďakujem a rád by som pani poslankyni Milanovej sa poďakoval za osobný príbeh jej osobne, ale aj jej manžela, samozrejme. Ako bolo povedané, najlepším spôsobom demonštruje, aký nezmyselný je tento trestný čin ohovárania v našom Trestnom poriadku a ako nešťastne sa možno niektoré súdy stavajú ku konkrétnym osobám, ku konkrétnym príbehom a tým teda rozhodne nezvyšujú dôveryhodnosť občanov k ich objektívnosti a nepredpojatosti. Takže verím, že aj na základe toho, čo bolo povedané, nájdeme väčšinu v parlamente, aby sme sa tohto prežitku v našej legislatíve zbavili. Ďakujem.
Cmorej, Peter, poslanec NR SR (2022-11-08):
Hlasovali sme o všetkých bodoch pozmeňujúceho a doplňujúceho návrhu pani poslankyne Andrejuvovej. Teraz prejdeme k hlasovaniu o pozmeňujúcom a doplňujúcom návrhu pána poslanca Kremského. Pán predsedajúci, dajte, prosím, hlasovať o pozmeňujúcom a doplňujúcom návrhu pána poslanca Kremského. (Reakcie z pléna.)
Novotný, Viliam, poslanec NR SR (2015-05-29):
Vážená pani podpredsedníčka Národnej rady, vážený pán navrhovateľ, vážené dámy, vážení páni, dovoľte mi v súlade s § 80 ods. 1 zákona o rokovacom poriadku predložiť spravodajskú informáciu k poslaneckému návrhu zákona. Bol som Výborom Národnej rady Slovenskej republiky pre zdravotníctvo určený za spravodajcu k predmetnému poslaneckému návrhu zákona, preto predkladám informáciu k predloženému návrhu. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali ústavnoprávny výbor, Výbor Národnej rady pre sociálne veci a Výbor Národnej rady pre zdravotníctvo. Za gestorský výbor navrhujem Výbor Národnej rady pre zdravotníctvo. Odporúčam, aby predmetný návrh zákona výbory prerokovali do 30 dní a gestorský výbor do 32 dní od prerokovania návrhu zákona v Národnej rade Slovenskej republiky v prvom čítaní. Vážená pani podpredsedníčka, skončil som, prosím, otvorte rozpravu, do ktorej sa hlásim ako prvý.
Šeliga, Juraj, podpredseda NR SR (2020-09-29):
Ďakujem. Prezentujme sa, prosím, a hlasujme. (Hlasovanie.) Prítomných 134, za 120 (potlesk), proti nikto, zdržalo sa 12, nehlasovali 2. Konštatujem, že sme schválili návrh novely zákona č. 30/2019 Z. z. o hazardných hrách. Toto bol posledný bod, ktorý sme mali na hlasovanie. Zároveň po porade s predsedom a podpredsedami sa chcem spýtať, keďže nám zostávajú už iba dva body, a v jednom sme v rozprave, či dnes môžme pokračovať v rokovaní až do prerokovania a hlasovania o týchto bodoch. (Súhlasná reakcia pléna.) Ďakujem vám pekne, budeme pokračovať v rozprave k zákonu a k uvádzaniu pozmeňujúceho návrhu pani poslankyne Záborskej. (Reakcie z pléna.) Pardon. Pán poslanec Taraba.
Glváč, Martin, podpredseda NR SR (2017-12-06):
Pán poslanec Krajniak.
B. Bugár, podpredseda NR SR: (2004-02-03):
Nech sa páči, máte slovo.
M. Hort, podpredseda NR SR: (2009-04-29):
A teraz otváram rozpravu. Konštatujem, že som nedostal žiadnu písomnú prihlášku, a preto sa pýtam, kto sa chce prihlásiť ústne. Evidujem zatiaľ pánov poslancov. Sú to Daniel Lipšic, Stanislav Janiš, Peter Miššík. Uzatváram možnosť prihlásiť sa do rozpravy. A slovo má pán poslanec Daniel Lipšic. Nech sa páči.
Šedivcová, Viera, poslankyňa NR SR (2012-11-06):
Teraz v súlade s § 74 ods. 1 zákona Národnej rady Slovenskej republiky o rokovacom poriadku Národnej rady Slovenskej republiky a s citovaným rozhodnutím predsedu Národnej rady Slovenskej republiky odporúčam prideliť návrh zákona v druhom čítaní na prerokovanie ústavnoprávnemu výboru, výboru pre financie a rozpočet a výboru pre sociálne veci. Za gestorský výbor navrhujem výbor pre sociálne veci, pričom odporúčam, aby výbory, ktorým bol návrh zákona pridelený, ho prerokovali v termíne do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky. Pán predsedajúci, prosím, dajte hlasovať o tomto návrhu.
Petrák, Ľubomír, poslanec NR SR (2017-02-10):
Ďakujem pekne za slovo. Pán kolega Beblavý a ďalší kolegovia, ja som v zásade veľmi prekvapený, že prichádzate s týmto návrhom. Vy ste boli členom strany SDKÚ, ktorá bola nositeľom reformy verejnej správy. Ja si pamätám na obdobie, keď chodil Viktor Nižňanský po Slovensku a vy ste v tom období, neviem, ste pôsobili, myslím si, na ministerstve práce a sociálnych vecí a boli standing ovation na to, že reforma verejnej správy bude bežať tým systémom, ako beží. Dnes po en rokoch sa chcem spýtať: Vy priznávate chybu, že tá reforma nebola urobená dobre, že nebola navrhnutá dobre? Ak áno, beriem to, lebo realizačná prax ukazuje rad problémov a je ich potrebné skutočne riešiť. Kompetencie vyšších územných celkov sú jedny z nich. Ak by ste otvorili zmysluplnú debatu o kompetenciách vyšších územných celkov, tak môžme hľadať spoločné stanovisko, ale hľadať stanovisko na zrušení vyšších územných celkov sa mi nezdá úplne logické. Pán kolega Číž hovoril o medzinárodných záväzkoch. Áno, treba povedať aj medzinárodné zmluvy, ktorými sme viazaní, ale treba spomenúť napríklad aj otázky čerpania eurofondov. Dnes sú vyššie územné celky v svojich hraniciach štatistickými jednotkami pre účel čerpania eurofondov a okamžité zrušenie krajov v tejto podobe by malo nedozierne následky aj na tieto oblasti. Pán kolega, myslím si, že napriek tomu, že ste urobili, nazvem to, heroickú robotu v tom, že ste pripravili taký obrovský súbor zákonov, podstata problému je v tom, že ten prvý gombík bol zle zapnutý.
Š. Zelník, poslanec: (2007-12-05):
Pozmeňujúci návrh znie: K 22. bodu návrhu v čl. I § 38 ods. 1 písmeno c) znie: „c), úmyselný trestný čin spáchaný v súvislosti s výkonom zdravotníckeho povolania“. Pôvodný návrh obsahoval text bez toho „úmyselný“, teda len „trestný čin“. Odôvodňujem to tým, že z navrhovanej úpravy teraz jednoznačne vyplýva, že sa jedná o úmyselný trestný čin a nie o trestný čin z nedbanlivosti. Ďakujem za podporu.
Krupa, Peter, poslanec NR SR (2016-12-08):
Vážená pani predsedajúca, vážení prítomní. V súlade s § 73 zákona o rokovacom poriadku som bol určený Výborom Národnej rady pre pôdohospodárstvo a životné prostredie za spravodajcu k návrhu uvedeného zákona, tlač 326. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali výbory: Ústavnoprávny výbor Národnej rady a Výbor Národnej rady pre pôdohospodárstvo a životné prostredie. Za gestorský výbor navrhujem Výbor Národnej rady pre pôdohospodárstvo a životné prostredie. Odporúčam, aby predmetný návrh zákona výbory prerokovali do 27. januára 2017 a v gestorskom výbore do 30. januára 2017. Pani predsedajúca, otvorte všeobecnú rozpravu.
Danko, Andrej, podpredseda NR SR (2024-06-20):
Faktické, poslankyňa Kolíková.
Grendel, Gábor, podpredseda NR SR (2023-05-17):
Vyhlasujem rozpravu za skončenú. Chcete ešte v záverečnom slove, pán navrhovateľ? Nie. Pán spravodajca? (Reakcia spravodajcu.)
Sárközy, Irén, poslankyňa NR SR (2019-06-26):
Ďakujem pekne. V rozprave k uvedenému vládnemu návrhu zákona vystúpili dvaja poslanci, ale neboli podané žiadne pozmeňujúce a doplňujúce návrhy. Budeme teda hlasovať o pozmeňujúcich a doplňujúcich návrhoch zo správy ústavnoprávneho výboru. Dajte, prosím, hlasovať spoločne o bodoch 1 až 8 s odporúčaním gestorského výboru schváliť.
Pfundtner, Edita, poslankyňa NR SR (2011-06-02):
Vážený pán predseda, vážení kolegovia, podávam krátku informáciu k návrhu zákona, ktorým sa mení a dopĺňa zákon č. 153/2001 Z. z. o prokuratúre v znení neskorších predpisov a ktorým sa menia a dopĺňajú niektoré zákony. Predmetný návrh vládneho zákona je uverejnený pod tlačou 279. Informujem, že v rozprave vystúpili deviati poslanci. Pani poslankyňa Vitteková navrhla nepokračovať v rokovaní o tomto návrhu. Pán poslanec Dostál predložil jeden pozmeňujúci návrh, a to k čl. IV, konkrétne k zákonu č. 211/2000 Z. z. o slobodnom prístupe k informáciám a o zmene a doplnení niektorých zákonov. Pán poslanec Madej predložil samostatne jeden pozmeňujúci návrh k čl. VI, a to konkrétne k zákonu č. 154/2001 Z. z. o prokurátoroch a právnych čakateľoch prokuratúry. A taktiež blok pozmeňujúcich návrhov, a to tak, že desať pozmeňujúcich návrhov k čl. I, to znamená k zákonu č. 153/2001 Z. z. o prokuratúre, a šesť pozmeňujúcich návrhov k čl. VI, a to k zákonu č. 154/2001 Z. z. o prokurátoroch a právnych čakateľoch prokuratúry. Ostatní poslanci nepredložili procedurálne návrhy, ani pozmeňujúce a doplňujúce návrhy. Vážený pán predseda, teraz, prosím, dajte hlasovať o návrhu pani poslankyne Vittekovej nepokračovať v rokovaní o návrhu zákona.
Šimko, Igor, poslanec NR SR (2024-06-19):
Ďakujem veľmi pekne. Dobré ráno kolegyne, kolegovia, vážený pán predsedajúci, vážený pán minister, predkladám spoločnú správu výborov Národnej rady Slovenskej republiky o výsledku prerokovania vládneho návrhu zákona, ktorým sa mení a dopĺňa zákon č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony, tlač 224, v druhom čítaní. Národná rada Slovenskej republiky uznesením č. 220 z 24. apríla 2024 pridelila predmetný návrh zákona na prerokovanie týmto výborom: ústavnoprávnemu výboru a výboru pre hospodárske záležitosti. Výbory prerokovali návrh zákona v lehote určenej uznesením Národnej rady Slovenskej republiky. Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili gestorskému výboru v určenej lehote žiadne stanovisko k predmetnému návrhu zákona. Návrh zákona odporúčali Národnej rade Slovenskej republiky schváliť: ústavnoprávny výbor uznesením č. 98 zo 6. júna 2024, výbor pre hospodárske záležitosti uznesením č. 56 z 18. júna 2024. Z uznesení výborov Národnej rady Slovenskej republiky uvedených pod bodom III tejto správy vyplýva 64 pozmeňujúcich a doplňujúcich návrhov. Gestorský výbor odporúča hlasovať o bodoch 1 až 64 spoločne s odporúčaním schváliť. Gestorský výbor na základe stanovísk výborov k predmetnému návrhu zákona vyjadrených v ich uzneseniach uvedených pod bodom III tejto správy a v stanoviskách poslancov gestorského výboru vyjadrených v rozprave k tomuto návrhu zákona odporúča uvedený návrh Národnej rade Slovenskej republiky, pardon, odporúča Národnej rade Slovenskej republiky uvedený vládny návrh zákona schváliť v uznesení pozmeňujúcich a doplňujúcich návrhov uvedených v tejto spoločnej správe, ktoré gestorský výbor odporúčal schváliť. A spoločná správa výborov o výsledku prerokovania návrhu zákona v druhom čítaní bola schválená uznesením výboru pre hospodárske záležitosti č. 76 z 18. júna 2024. Týmto uznesením ma výbor zároveň poveril predložiť návrhy v zmysle príslušných ustanovení rokovacieho poriadku Národnej rady Slovenskej republiky. Pán predsedajúci, otvorte, prosím, rozpravu.
Blaha, Ľuboš, podpredseda NR SR (2024-04-23):
Pán poslanec Pavel Ľupták, nech sa páči.
Kollár, Boris, predseda NR SR (2023-02-01):
Prosím, prezentujme sa a hlasujeme. (Hlasovanie.) Prítomných 129 poslancov, za 82, proti 10, zdržalo sa 36, nehlasoval 1. Konštatujem, že Národná rada sa uzniesla, že tento návrh zákona prerokuje v druhom čítaní. Pristúpime k hlasovaniu o pridelení návrhu výborom a určení gestorského výboru, ako aj lehoty na jeho prerokovanie. Prosím spravodajcu, aby uviedol hlasovanie.
Maďarič, Marek, poslanec NR SR (2011-09-14):
Čiže váš vládny stoj nefunguje a primárne je za to zodpovedná premiérka, hlavná osoba tejto vládnej koalície. O tom sa dnes pokúšame baviť. A, samozrejme, je na vyslovenie nedôvery aj to, že o politickom klientelizme – neodškriepiteľnom – už nemlčí, ale svojím postojom sa zaňho postavila. Je mi to ľúto, ale je to tak. Primárne vinou premiérky Ivety Radičovej nefunguje vládny stroj, doplácajú na to občania Slovenskej republiky. A, žiaľ, pridala sa k tým ľuďom z vládnej koalície, ktorí nás chcú presvedčiť o tom, že kšeft pre okresného funkcionára SDKÚ je úplne čistý a je v poriadku. A môžete to stokrát... (Prerušenie vystúpenia časomerom.)
Grausová, Natália, poslankyňa NR SR (2016-11-22):
Ďakujem. Nemôžem súhlasiť s pánom poslancom Beblavým v tom, že poslanci, ktorí sú, čo povedal, že poslanci, ktorí sú odkázaní iba na svoj plat, tak nie sú na tom, vyrozumela som z toho, až tak dobre. Ja si myslím, že ani jeden poslanec doteraz za obdobie fungovania Slovenskej republiky, ktorý žil iba z platu poslanca, ani jeden nehladoval, ani jeho rodina nehladovala, ani neboli na hranici biedy a ani sa na nej nevyskytnú. Preto chcem povedať, že je to veľmi necitlivé až hyenistické voči státisícom, desaťtisícom dôchodcov, ktorí žijú z minima a na hranici biedy, nemajú peniaze na lieky, je to necitlivé voči ľuďom, ktorí sa živia poctivou prácou svojich rúk a ktorí majú minimálne mzdy, resp. veľmi nízke mzdy, a mnohokrát sú to slušní ľudia, či už sú to robotníci, roľníci, či sú to živnostníci, alebo úradníci, a mnohí z nich žijú a pracujú veľmi poctivo a zaslúžia si určite väčšie finančné ohodnotenie ako ktorýkoľvek poslanec v tomto parlamente alebo aj v minulých parlamentom, ktorí tu za posledných vyše 20 rokov boli. Ďakujem.
Klus, Martin, poslanec NR SR (2019-05-14):
Ďakujem. Ja len veľmi stručne. Podobne, ako v prípade pani predsedníčky zahraničného výboru, aj v tvojom prípade, Martin, keď si sa pýtal, čo také sa udialo od októbra 2017 a od toho známeho prehlásenia troch najvyšších ústavných činiteľov o jednoznačnej orientácii Slovenskej republiky. No udialo sa to, že v zmysle tej pomyselnej konzistentnosti, o ktorej tu niektorí koaliční poslanci rozprávajú, začíname fungovať v režime, kam vietor, tam plášť, pretože nám niektorým zásadne padajú preferencie. Že áno? A mám na mysli konkrétne Slovenskú národnú stranu a mám na mysli stranu SMER – sociálna demokracia, ktoré sa rozhodli za každých okolností ťažiť v tých vodách, kde momentálne plávajú predovšetkým radikáli a extrémisti, ktorí sa vyžívajú v neonacistickej symbolike. A z toho som veľmi smutný.
Jurinová, Erika, podpredsedníčka NR SR (2014-11-08):
Pán poslanec Mikuš.
P. Paška, predseda NR SR: (2008-02-06):
(Hlasovanie.) 134 prítomných, 77 za, 42 proti, 15 sa zdržalo. Konštatujem, že sme návrh posunuli do druhého čítania.
Kuffa, Štefan, poslanec NR SR (2021-10-05):
Pán kolega, zaujala ma jedna vec, ktorú si tu hovoril o tej slobode. A človeku v hlave všeličo prebehne. Vieš, menej slobody, tak to nielen nenarodené deti zomierali, ale aj tí, ktorí boli narodení. A to je Veľká francúzska revolúcia, ktorej heslo bolo Bratstvo, Rovnosť, Sloboda, a v mene tejto slobody tiekla ľudská krv potokmi. Ja som to už tak istého času povedal a zopakujem to tak znova, možno tí, ktorí ste to nepočuli, ale sloboda bez zodpovednosti neexistuje. Neexistuje sloboda. Viete, my tu hovoríme o plných právach žien, o slobodách a proste tieto všetky. A ja sa pýtam, kde je právo a sloboda detí – aj tých počatých a nenarodených. Tá, tá je úplne vymazaná, ako keby neexistovala. Však už dnes... dnešná moderná medicína vie o tom, že počatý človek vždy sa narodí len človek. Nič iné. Samozrejme, nikdy nevieme, že aké to dieťatko sa narodí, že či bude plnohodnotné, zdravé, či nebudeme mať psychické problémy, zdravotné problémy, lebo aj to prenatálne obdobie a prenatálna diagnostika, ste tu aj lekári a viete veľmi dobre, koľko žien bolo posielaných na potrat, lebo vaše dieťatko je poškodené, bude mať problémy také a také. A ja sám poznám veľmi veľa takých rodín a matiek, kde sa rozhodli donosiť to dieťa a tie deti sú zdravé a sú šťastní. Viete, to keď sa pozerajú po rokoch na tie deti a koľkokrát to povedia, že mali byť potratené. Na záver chcem povedať, viete, tu sa takto uhýbame, vo svete aj v minulosti práve kresťanskí demokrati boli tí, ktorí sa zaslúžili o potraty. Kedy Taliansko tu bolo spomenuté? V roku, ’78. roku, to bol Giulio Andreotti, kedy sa zaviedli práve v Taliansku potraty, a kresťanskí demokrati boli tí, ktorí hlasovali za.
P. Hrušovský, predseda NR SR: (2004-12-09):
Poprosím pána poslanca Janiša, aby z poverenia výboru uviedol návrhy hlasovaní. Pán poslanec Janiš. Nech sa páči, pán poslanec. [Hlasovanie o vládnom návrhu zákona, ktorým sa mení a dopĺňa zákon Národnej rady Slovenskej republiky č. 164/1996 Z. z. o dráhach a o zmene zákona č. 455/1991 Zb. o živnostenskom podnikaní (živnostenský zákon) v znení neskorších predpisov , tlač 934.]
Žiga, Peter, podpredseda NR SR (2024-06-13):
Otváram rozpravu v rámci tretieho čítania . Pýtam sa, či sa hlási niekto do rozpravy. Nie je tomu tak, končím možnosť prihlásiť sa do rozpravy a vyhlasujem rozpravu za skončenú. Pristúpime k hlasovaniu o návrhu zákona ako o celku. Pán spoločný spravodajca, prosím, uveďte odporúčanie gestorského výboru.
Grendel, Gábor, podpredseda NR SR (2022-06-15):
Tri faktické poznámky na vystúpenie pána poslanca. Ako prvý pán poslanec Martin Čepček.
Hrnčiar, Andrej, podpredseda NR SR (2019-09-25):
Pán poslanec Poliačik.
M. Číž, poslanec: (2005-01-18):
K tomu, že vám úplne uniká, že to Národné divadlo je národným symbolom a že  má svoj kontext, kde, samozrejme, sa môžeme pýtať, prečo sa nedokončilo už v roku 1998, by som sa nejako nechcel vyjadrovať, aj keď som presvedčený, že keby ste s takýmto postojom ako minister prišli v Maďarsku alebo v Čechách, tak by ste neboli ministrom dlhšie ako jeden deň. Takých manažérov veľkých, ku ktorým som vás ja aj v konečnom dôsledku počítal tým, že vytvoríte a navrhnete taký mechanizmus nakladania s investíciou 3,5 mld. nás daňových poplatníkov, za to vám veľmi pekne ďakujem, máme tisícky, čo toto vedia urobiť, ale za ministra potrebujeme človeka, ktorý vie čosi o múdrom, zmysluplnom spravovaní štátu. A čo je najhoršie, pán minister, to je, že vám úplne uniká, že elementárnym predpokladom demokracie je to, že politika je služba občanom, služba. Tie vaše verejné vyhlásenia typu, že furt vyprávate ako tým hlúpym občanom, že to všetko bude raz v poriadku, vy to všetko navrhnete, máte vynikajúce metódy a pod., a zabúdate to konzultovať s odbornými vedcami, s verejnosťou, s parlamentom, s kýmkoľvek, ten cynický mechanizmus uplatňovania moci znedôveryhodňuje čokoľvek, čo na tú tému poviete. A ja osobne budem veľmi nervózny a veľmi netrpezlivý, kým nebudem vidieť, že vaše ruky od Národného divadla sú preč. Všetko. Ďakujem za pozornosť. (Potlesk.)
Kamenický, Ladislav, poslanec NR SR (2023-01-26):
Vráťte mi čas, idem od začiatku.
Matovič, Igor, poslanec NR SR (2015-02-18):
Pán predseda, páni ministri, kolegyne, kolegovia, dovoľte mi, aby som za skupinu poslancov predložil návrh na vyslovenie nedôvery členovi vlády Slovenskej republiky ministrovi hospodárstva Pavlovi Pavlisovi. Hneď na úvod si dovolím povedať vám, pán predseda parlamentu, že ste osobne sľúbili opozičným poslancom, že mimoriadnu schôdzu určite nebudete zvolávať proti noci, nebudete ju zvolávať cez víkend a zvoláte ju v pracovný deň ráno. 12.00 hod. naobed nie je pracovný deň ráno a obávam sa, že takto postupne začínate fungovať v šľapajach vášho predchodcu Pavla Pašku... (Prerušenie vystúpenia predsedajúcim.)
Benčík, Ján, poslanec NR SR (2022-02-11):
Padajú tu mnohé slová, že kto kedy a ako sa vyjadril k referendu, že v minulosti podporoval, či podporoval zníženie kvóra na jeho konanie. Tak ja, aby nevznikali žiadne pochybnosti o mojom stanovisku, v tejto veci súhlasím s Františkom Šebejom, ktorý sa kedysi vyjadril takto: Referendum v tej podobe, ako ho máme my v ústave, je cudzí kontaminujúci prvok, ktorý v podstate ohrozuje systém bŕzd a protiváh parlamentu v legislatívnom systéme. Je nástrojom, proti ktorému sa snažili urobiť všetko možné napríklad otcovia zakladatelia americkej demokracie v snahe zabrániť tyranii väčšiny. Američania tento nástroj na federálnej úrovni nemajú a nemajú ho ani Nemci. Nemci zrejme preto, že sa dobre pamätajú na Hitlerove referendá, pomocou ktorých ten mýtický, nacistickou propagandou sfanatizovaný ľud, ktorý mu dal v tejto veci do rúk všetky nástroje a právomoci na to, aby vyvolal najničivejšiu z vojen v dejinách ľudstva. No a tunak k pánovi poslancovi Mazurekovi. Je teda skutočne kúzlom nechceného, ak počúvame z jeho úst, ako nás obviňuje z fašizmu, pričom ix jeho vyjadrení do bodky napĺňa definíciu fašizmu, tak ako o nej hovoria politológovia. Je veľmi zábavné počúvať ho, ako nám nadáva do zbabelcov, keď príkladom totálneho a exemplárneho zbabelca je práve on sám, keď hovorí o svojich bývalých vyjadreniach na sociálnej sieti, že sú to vraj nejaké obrázky z Facebooku, s ktorými on nemá nič spoločné. Už sa nehlási k tomu, ako chválil Hitlera, ako popieral holokaust, ako hovoril o Rómoch, že sú to polo... poloopice dementné, špinavé z osady. To si už nepamätá pán Mazurek. No a teda k tej vlastizrade, ak máte nejaké dôkazy, pán Mazurek, vlastizrada je mimoriadne vážny čin, podajte trestné oznámenie, ste povinný!
M. Číž, podpredseda NR SR: (2007-12-06):
(Hlasovanie.) Prítomných 141 poslancov, za návrh 81 poslancov, proti 42 poslancov, zdržalo sa 18 poslancov. Konštatujem, že tieto návrhy z informácie sme schválili.
Grendel, Gábor podpredseda NR SR (2022-02-22):
Pardon, pridajte ešte tri minúty pánovi poslancovi Jarjabkovi.
Pročko, Jozef, poslanec NR SR (2020-06-03):
Ja reagujem naňho, však ja reagujem naňho, reagujem naňho. (Reakcie z pléna.)
Grečková, Lea, poslankyňa NR SR (2013-03-19):
Pán predseda, v rozprave vystúpil jeden poslanec, nepredložil žiaden procedurálny návrh, preto, prosím, dajte hlasovať o tom, že prerokujeme uvedený návrh zákona v druhom čítaní.
Beluský, Martin, poslanec NR SR (2022-10-19):
Ďakujem za slovo. Ďakujem aj pánovi poslancovi Cmorejovi za reakciu na moje pripomienky alebo otázky. A... no v prvom rade treba povedať to, že je veľmi potrebné a dôležité, aby sme sa o dôchodkovom systéme rozprávali nielen kvôli tomu, že to stojí veľa peňazí, ale aj kvôli tomu, že veľmi výrazným spôsobom vplýva na dlhodobú udržateľnosť našich vírených... verejných financií. A, samozrejme, dalo by sa v tom zákone upraviť aj oveľa viacej vecí, ale tiež si myslím, že tento ústavný zákon by mal byť len o určitých imperatívoch alebo o určitých hraniciach, odkiaľ pokiaľ sa môžu politici potom pohybovať. Verím, že sa nájde nejaká vôľa prerokovať tento návrh zákona v druhom čítaní. My určite budeme hlasovať za a potom si môžeme sadnúť v nejakej pracovnej skupine a ďalšej na tom pracovať. Ďakujem.
Glváč, Martin, podpredseda NR SR (2019-01-30):
S reakciou pán poslanec Sopko.
Blcháč, Ján, poslanec NR SR (2021-11-10):
Ďakujem pekne. Pán kolega Jaro Baška, oceňujem, že ako predstaviteľ žilin... teda Trenčianskeho kraja, ktorá, ktoré, ktorý spravuje tri nemocnice, zriaďuje, si vystúpil a povedal si jasné stanovisko. Ja som, ja teraz budem musieť vystúpiť tak trošku za Žilinský kraj, ktorý tiež spravuje štyri nemocnice, len tieto dva kraje, ako si spomenul, majú zriaďovateľskú pôsobnosť. Aj my sme mali na základe iniciatívy poslancov zastupiteľstvo 25. 10., ktoré prijalo uznesenie, kde žiada zachovať ústavnú zdravotnú starostlivosť na území Žilinského samosprávneho kraja minimálne v tom rozsahu a štruktúre, ako je to doteraz, a zároveň žiada poslancov Žilinského samosprávneho kraja, ktorých je tu niekoľko, len nikto nevystupuje, ale to bude možné pri rozpočte, aby sa do rozpočtu na dofinancovanie zdravotníctva dostalo aspoň 4 % z vymeriavacieho základu. To je uznesenie. Chcem zároveň povedať, že áno, ten, to manažérske rozhodnutie prišlo niekedy možno ešte v minulom roku, ešte za predchádzajúceho ministra Krajčího, teraz sa to len tak doťahuje. Ja som rád, že pán minister bude, myslím, aj v piatok v Liptovskom Mikuláši, dostal som pozvánku od pani predsedníčky, takže budeme môcť diskutovať tie problémy konkrétnej nemocnice. Nie celkom tomu pomohla pani Iveta Radičová. Dneska som si vypočul jej podcast v Ide o pravdu a tam ona doslova povedala, že už je známa tá štruktúra, koľko bude komunitných, koľko bude regionálnych, koľko bude akých, som bol prekvapený. A ja by som chcel na koniec len vyjadriť takú žiadosť alebo takú prosbu, aby tí v komunitných, aj keď sa snažíte podsúvať, že to budú plnohodnotné nemocnice, nebudú, aby ich bolo čo najmenej, aby aj tie, ktoré majú byť komunitné teraz, aby sa stali aspoň regionálnymi. Ďakujem pekne.
P. Hrušovský, predseda NR SR: (2005-06-21):
(Hlasovanie.) 117 prítomných, 56 za návrh, 1 proti, 57 sa zdržalo, 3 nehlasovali. Návrh sme neschválili. J. Cuper, poslanec: Ďakujem, pán predseda. Ďalej sa nepokračuje.
Šeliga, Juraj, podpredseda NR SR (2020-09-18):
Ďakujem pekne. Pani poslankyňa Kozelová, nech sa páči.
Hanuliaková, Jana, poslankyňa NR SR (2024-02-02):
Ďakujem za slovo. Ja mám inak pocit, že tu je všetko nejak zle, Marek. Že sa tu z politiky stal jeden mocenský moloch na presadzovanie si svojich záujmov, že bežný človek tu naozaj stojí až niekde na konci. Nie, vážení politici a političky zo strán SMER, HLAS a SNS, takto si my teda politiku naozaj nepredstavujeme. Odkedy ste nastúpili a prevzali moc, je to ešte horšie ako si spomínam na predchádzajúce vlády Roberta Fica, a to teda je naozaj na čo spomínať. Šírite klamstvá, ohýbate realitu a ešte denne nám dokazujete, že stojíte nad zákonom. V normálnej krajine by tu dnes pán Danko napríklad nesedel už na stoličke podpredsedu parlamentu a hanba by mu asi ani nedovolila kandidovať na prezidenta. Ak tu toľko moralizujete, hlavne na sociálnych sieťach, akí ste kresťanskí, národní, hrdí, čestní, tak prečo, preboha, nejdete príkladom? Ja sa naozaj pýtam, prečo nejdete príkladom? Ak by ste mali snahu nastavovať iné morálne rámce k tomu, ako má politika fungovať, tak by to tu dnes vyzeralo všetko úplne inak. A to je na tom celom vlastne to najsmutnejšie a najhroznejšie. Vy neposúvate Slovensko dopredu, vy ho ťaháte ku dnu. A výsledkom toho je, že naozaj ľudia nám utekajú do zahraničia. Tu sa nám rúca zdravotníctvo, sociálna pomoc, zaostávame vo vzdelávaní, ale nie, čo vás prvé trápi, je korupcia a závažná trestná činnosť a znižovanie trestov za ne. Ďakujem. (Potlesk.)
Hlina, Alojz, poslanec NR SR (2014-02-12):
Ďakujem veľmi pekne, pán predseda, poobede sa mi podarilo v komornej atmosfére predstaviť päť návrhov podľa mňa mimoriadne dôležitých pre našu krajinu. Vzhľadom k tomu, že dva z nich potrebujú ešte dlhšie svietiť, aby ste ich stihli vykradnúť, tak sťahujem tlač 858 a 856, to znamená banky a zákon o ochrane prírody, a o tých troch, môžte nad nimi vysloviť ortieľ. Ďakujem pekne.
Jasaň, Viliam, poslanec NR SR (2012-10-23):
Pani podpredsedníčka, ja sa ospravedlňujem vám osobne, ale poprosím vás, keby ste upozornili kolegov, nech reagujú na predrečníka, lebo pán kolega Kaník reagoval na kolegu Blahu. Čo mi síce, mne osobne neprekáža, ale bolo by vhodné, keby kolegovia hovorili k veci a predchádzajúcemu rečníkovi. Ďakujem pekne.
Krištúfková, Petra, poslankyňa NR SR (2019-09-25):
Vážený pán predsedajúci, v rozprave vystúpila pani poslankyňa Gaborčáková. Prosím, aby ste dali hlasovať o tom, že Národná rada uzniesla v súlade s § 73 ods. 3, písm. c) zákona o rokovacom poriadku prerokovať predložený návrh zákona v druhom čítaní. Ďakujem.
Kollár, Boris, predseda NR SR (2020-04-03):
Ďakujem. Dávam slovo spravodajkyni, ktorú určil navrhnutý gestorský výbor pre zdravotníctvo, predsedníčke tohto výboru pani poslankyni Jane Cigánikovej.
Kollár, Boris, predseda NR SR (2023-03-30):
Prosím, prezentujme sa a hlasujeme. (Hlasovanie.) Prítomných 131, za 91, proti 10, zdržalo sa 30. Uvedený návrh sme schválili.
Viskupič, Jozef, poslanec NR SR (2012-05-03):
Ďakujem, pani predsedajúca. Vážený pán poslanec Mičovský, milý Janko, ja som mal pocit, podľa toho, akým spôsobom si uvádzal svoje vystúpenie alebo príspevok do rozpravy, že skutočne od začiatku tejto schôdze tu niekto prichádza s poslaním. Mal som pocit ten, že jednak na odbornej báze a jednak na ľudskom príbehu, ktorý si vykreslil, sa dá vyčítať náplň slova poslanec a dúfam, že to poslanie, ktoré môžeš teraz reprezentovať, ako ty si tak poeticky nazval – v snemovni zákonnosti – budeš mať možnosť ovplyvniť to, čo poslanecký mandát ovplyvniť môže. Slovo poslanie v tvojom prípade a slovo poslanec alebo osoba, v tvojom prípade má vysoký náboj a mňa mrzí, že sme nemohli reagovať na teba priamo, tak ako sú bežné zvyklosti tejto snemovne zákonnosti a vystúpil mimo zvyklostí niekto za tebou, ktorý mohol kľudne počkať, a myslím si, že toto odoberanie slov poslancom a vstupu exekutívy, nebolo tentokrát na mieste. Ďakujem ti za to vystúpenie a držím ti palce.
Borec, Tomáš, minister spravodlivosti SR (2015-11-24):
Veľmi pekne ďakujem, pán predseda. Vážené panie poslankyne, poslanci, dovoľte, aby som predložil návrh na skrátené legislatívne konanie o vládnom návrhu zákona, ktorým sa dopĺňa zákon č. 657/2004 Z. z. o tepelnej energetike v znení neskorších predpisov. A tento návrh predkladám z dôvodu potreby urýchlene vykonať opatrenia súvisiace so zavedením exekučnej imunity pre držiteľov povolenia na výrobu tepla, taktiež na rozvod tepla, ktoré sú právnickými osobami so 100-percentnou majetkovou účasťou štátu. Cieľom návrhu je predísť značným hospodárskym škodám na strane Slovenskej republiky, ktoré by exekvovanie aktív v takýchto subjektoch mohlo spôsobiť. Exekučná imunita sa má vzťahovať na nehnuteľný majetok takéhoto subjektu, jeho peňažné prostriedky, pohľadávky, finančné nástroje v jeho vlastníctve, ako aj iný jeho majetok, ak slúži na výrobu a rozvod tepla, a to len v nevyhnutnom rozsahu tak, aby nebola ohrozená výroba tepla a jeho rozvod odberateľom a konečným spotrebiteľom. Zároveň sa upravuje v prechodnom ustanovení, aby navrhovaná úprava sa vzťahovala aj na exekučné konania začaté pred dňom účinnosti návrhu zákona. Z dôvodu naliehavého všeobecného záujmu sa navrhuje účinnosť zákona dňom jeho vyhlásenia. Vážený pán predseda, vážené panie poslankyne, poslanci na základe uvedených skutočností si vás dovoľujem požiadať podľa § 89 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady o schválenie skráteného legislatívneho konania o vládnom návrhu zákona, ktorým sa dopĺňa zákon č. 657/2004 Z. z. o tepelnej energetike v znení neskorších predpisov. Ďakujem za pozornosť, skončil som, pán predseda.
Hrnčiar, Andrej, podpredseda NR SR (2019-10-15):
Pýtam sa, či sa chce prihlásiť niekto do rozpravy ústne. Končím možnosť nahlásiť sa do rozpravy. Do rozpravy sa neprihlásil nikto. Prerušujem rokovanie o tomto bode programu. Pristúpime k druhému čítaniu o vládnom návrhu zákona, ktorým sa mení a dopĺňa zákon č. 222/2004 Z. z. o dani z pridanej hodnoty v znení neskorších predpisov . Vládny návrh zákona je pod tlačou 1594, spoločná správa výborov má tlač 1594a. Nech sa páči, pán minister, odôvodnite tento vládny návrh zákona.
Fitz, Peter, poslanec NR SR (2014-03-25):
Vážený pán predseda, v rozprave vystúpil jeden pán poslanec. Nepodal žiaden pozmeňujúci návrh. Pán predsedajúci, dajte najskôr hlasovať o skrátení lehoty podľa § 83 ods. 4 rokovacieho poriadku.
Kočiš, Eduard, poslanec NR SR (2020-11-26):
Veľmi pekne ďakujem za slovo, pán predsedajúci. Pán kolega Tomáš, áno, súhlasím s vami, čo ste tu narozprával, nakoľko toto opatrenie vlády, tento pozmeňujúci návrh zákona je veľmi nebezpečný, je veľmi zlý, nakoľko sa to dotýka mnohých samospráv, mnohých základných škôl, mnohých materských škôl. Jednoducho samosprávy, materské školy, základné školy, stredné školy investovali neuveriteľné množstvo finančných prostriedkov, bavíme sa o desiatkach tisíc eur, do zabezpečenia kuchýň, do nových pracovných síl, a ako tu už bolo povedané, tieto pracovné sily sú jednoducho ľudia s nízkou kvalifikáciou, sú to buď nejakí pomocní kuchári, alebo nejakí úplní pomocníci v kuchyniach. Dobre, zrušíte tieto obedy zadarmo pre deti. A čo ďalej? Samospráva alebo škola nebude mať dôvod jednoducho takého človeka držať. Pred voľbami tuná strana SME RODINA presadzovala určité hodnoty, určité vízie a bolo presadzované najmä to, že žiadne sociálne opatrenia sa rušiť nebudú. Na tieto vaše sladké reči ste natiahli voličov, ktorí vám na to jednoducho skočili ako muchy na lep, muchy na med, a to, čo rozprával Fico pred voľbami, že jednoducho táto vláda tieto opatrenia bude rušiť a už sme vlastne pri tejto problematike, už sme pri merite veci. Jednoducho idete rušiť to, za čo ste tak tvrdo bojovali, že sa rušiť nebude. Čiže ja sa len chcem spýtať, nie je to také farizejské, nie je to také klamlivé z vašej strany? Jednoducho rozprávate jedno a konáte druhé. Zabúdate to, čo ste už vykonávali ako opoziční politici, podporovali ste všetky tieto sociálne opatrenia, ktoré naozaj sú z môjho pohľadu veľmi dobré, ale už teraz ako vládni poslanci, vládny minister, už sa rozprávate úplne ináč. Čiže budem aj na kolegu Drdula, klame táto vláda, nie predchádzajúca. Ďakujem.
Paška, Pavol, predseda NR SR (2014-01-29):
(Hlasovanie.) 145 prítomných, 134 za, 9 sa zdržali, 2 nehlasovali. Schválili sme zákon o Dobrovoľnej požiarnej ochrane . Vážené pani poslankyne, vážení páni poslanci, odhlasovali sme prerokované body programu. Vyhlasujem, ešte, pán predseda výboru Blaha.
Baránik, Alojz, poslanec NR SR (2017-03-28):
Ďakujem pekne. No, samozrejme, pani ministerka neodpovedala na tie otázky, ktoré boli položené. Pani ministerka obišla tú podstatu toho, čo vyčítame návrhu, ktorý tu predkladá. A to preto, pretože dôvod, pre ktorý máme vážne pochybnosti o tomto predkladanom návrhu, sú práve tie, ktoré pani ministerka zamlčuje, a to je to, že prečo došlo k tomu posunu, že sa koalícia teraz domnieva, že potrebný počet hlasov má. My si myslíme, že ten dôvod je práve ten, že tou formuláciou, ktorú ste vložili do toho návrhu, sa snažíte navždy zmiesť problém zrušenia Mečiarových amnestií zo stola. Preto SMER ako pohrobok HZDS súhlasí s tým, aby sa, aby sa hlasovalo za takýto návrh o zrušení Mečiarových amnestií, pretože zrušenie bude následne zrušené Ústavným súdom. To je nám predsa všetkým jasné, že to tak bude, a pozrime sa na to, že akých kandidátov SMER si teraz presadzuje na ten Ústavný súd. Aj s vašou pomocou, vládnej, s vládnou garnitúrou celou. Jednoducho je to trápna finta na to, aby sme naleteli na zrušenie zrušení Mečiarových amnestií. Prosím, odpovedajte na otázku, pretože hovoriť o tom, čo bolo v minulosti a čo by, čo by sme, s čím by sme mali súhlasiť, to je nemiestne. Hovorme ako dospelí ľudia. (Potlesk.)
M. Číž, podpredseda NR SR: (2007-03-29):
(Hlasovanie.) Prítomných 132 poslancov, za návrh 80 poslancov, proti 49 poslancov, zdržali sa 3 poslanci. Konštatujem, že sme vyhoveli námietke pána poslanca Záhumenského, preto je potrebné dať, pán spravodajca, o tom hlasovať. (Ruch a hlasy v pléne.) Poprosím vás, pán spravodajca. Presne tak, páni poslanci, nerozumiem tomu, pokiaľ dal pán poslanec  zmätočný návrh, pán prezident návrh zákona vráti.
Danko, Andrej, podpredseda NR SR (2024-01-09):
Pán poslanec Pročko.
Ďuriš Nicholsonová, Lucia, podpredsedníčka NR SR (2017-06-15):
V tomto, v tomto bode teda sme v rozprave, zajtra, pán poslanec, môžte pokračovať... Aha, obávam sa, že nebudete pokračovať, ale zajtra. (Reakcie z pléna.) Sekundu, ale máme tam plánované body, to je ten oznam, ktorý tu na vás čaká. Zajtra začíname o 9.00 hod. ráno a podľa schváleného programu začínajú body ministra práce, sociálnych vecí a rodiny, máme tam sociálne poistenie a kolektívne vyjednávanie, potom hneď nasledujú body ministra životného prostredia, tiež má dva návrhy a po týchto bodoch budeme ešte rokovať o návrhu poslancov Národnej rady Petra Antala, Gábora Gála a Eleméra Jakaba na..., dopĺňa zákon č. 282/2002 Z. z., ktorým sa upravujú niektoré podmienky držania psov v znení neskorších predpisov, takže predpokladám, áno, že neskoro, neviem, okolo poludnia, zajtra ťaháme do 16.00 hod., takže predpokladám, že zajtra sa dostanete na rad. Je to v poriadku? Ďakujem pekne za pochopenie. Lúčim sa s vami, kolegyne, kolegovia, želám pekný zvyšok večera. (Prerušenie rokovania o 20.03 hodine.)
Gál, Gábor, poslanec NR SR (2016-05-18):
Ďakujem za slovo, pani podpredsedníčka. Ja len na ozrejmenie, lebo už to viackrát padlo to slovo alebo tá výtka vláde, že nenavrhla žiaden legislatívny návrh na túto schôdzu. Ale keď sa pozriete do kalendára, že kedy bolo schválené programové vyhlásenie vlády, kedy bola vlastne vláda schválená Národnou radou a aké boli termíny, že dokedy bolo možné podať na túto schôdzu návrh zákonov, tak vám vyjde, že to vláda nemohla stihnúť. Čiže túto tému uzavrime. Lebo môžete demagogicky tvrdiť stále, že vláda nič; áno, a to je fakt, že tu z vlády nič nie je, žiadny materiál. Ale to sa nedalo stihnúť kvôli legislatívnym lehotám, ktoré sú dané zákonom. Druhá vec je, že by sme sa mali hanbiť za toto. Tak za to sa nedá hanbiť, lebo proste to je, to je vec, s ktorou nič nespravíme. Ale, pán poslanec, vy by ste sa mali hanbiť, že tu predkladáte viac desiatok návrhov zákonov, o ktorých tvrdíte, že aké sú dôležité pre Slovensko, ale ani o jednom z týchto návrhov ste s koalíciou, ktorú potrebujete na schválenie, aby to prešlo do druhého čítania, ani o jednom návrhu s výnimkou pána poslanca Dostála nerokovali. Čiže o čo vám ide? O čo vám ide? Ide o to, aby ste zlepšili podnikateľské prostredie na Slovensku, alebo aby ste napĺňali PR pre vaše strany? No samozrejme, to druhé, samozrejme, že to druhé. A vláda bude napĺňať programové vyhlásenie vlády, ako bude stíhať. Samozrejme, ste tu na to, aby ste nás v tomto kontrolovali, aby ste nám to vytýkali. Ale nemôžete nám vytýkať to, že aby sme, že nebudeme hlasovať za vaše návrhy, lebo to sú va... (Prerušenie vystúpenia časomerom, potlesk.)
Verešová, Anna, poslankyňa NR SR (2018-12-05):
Ďakujem všetkým vystupujúcim, ďakujem všetkým, ktorí ste poukázali na nespravodlivosť, ktorú ešte stále v našej republike, Slovenskej republike stále máme a je to nespravodlivosť voči všetkým politickým väzňom, ktorí utrpeli obrovskú ujmu na svojich osobných životoch, na svojich rodinách, ktorí sa postavili proti nedemokratickému zriadeniu. Chcem vás ešte raz vyzvať, páni poslanci a poslankyne, aby sme na tento zákon, na tento návrh zákona nehľadeli ako na opozičný návrh zákona, ale na návrh, o ktorý nás žiadajú, aby sme túto legislatívnu zmenu urobili, o to nás žiadajú občania, ktorí vyzvali na spravodlivé riešenie situácie politických väzňov, a na webe nájdete aj petíciu, kde sa naozaj ľudia podpisujú pod túto výzvu. Prosím vás o podporu tohto zákona, bolo by to symbolické práve v 30. roku od výročia pádu totality. Urobme niečo pre to, nejde o odškodnenie politických väzňov, to sa naozaj nedá, ale konečne odstráňme tento nemorálny stav v našej Slovenskej republike. Ďakujem pekne.
K. Sárközy, poslankyňa: (2007-09-19):
Ja som to už aj včera povedala, ale poviem to aj teraz, pán Piňera, ktorého ste tu viackrát spomínali, povedal, že ľudia musia reforme rozumieť, musia sa s touto reformou stotožniť ľudia, ja som to aj včera povedala, a to nielen ľudia, ale aj poslanci, ktorí o týchto reformách rokujú alebo za to hlasujú a v konečnom dôsledku o tom rozhodujú, pretože keby tomu rozumeli hoci aj poslanci, ktorí sa tu vyjadrovali, tak asi by nemiešali verejné peniaze so súkromnými peniazmi. Pán podpredseda, čie sú tie peniaze na súkromných účtoch platiteľov alebo sporiteľov? No sú to peniaze súkromné, takže s nimi, by som bola rada, keby ste nič nechceli podnikať. A že už dvanásť hodín tu zase rokujeme, pred dvoma týždňami sme začali a ešte budeme rokovať tento týždeň, no áno, je to preto, že pre nás je dôležitých tých 1,5 mil. sporiteľov, ktorí sú zapojení v 2. pilieri, a sú dôležití tí dôchodcovia, ktorých je 1,3, ktorí sú v 1. pilieri. Takže budeme o nich rokovať, pretože, či sa vám to páči alebo nepáči, ich osud je pre nás dôležitý. A k tomu, či sa vám páči alebo nepáči, že hovoríme o tom, že sú tu boľševici a socialisti. Však ste nástupcom SDĽ-ky a Komunistickej strany. Ich predstavitelia sedeli aj v parlamente za SDĽ a sedia tu aj teraz, no či sa vám to páči alebo nie. Ďakujem pekne.
M. Číž, podpredseda NR SR: (2009-02-03):
Pokračujeme ďalej v schválenom programe, pokračujeme teraz druhým a tretím čítaním o zákone z 3. decembra 2008, ktorým sa mení a dopĺňa zákon Národnej rady Slovenskej republiky č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení zákona č. 462/2008 Z. z., vrátenom prezidentom Slovenskej republiky na opätovné prerokovanie Národnou radou Slovenskej republiky (tlač 881). Spoločným spravodajcom z výboru pre vzdelanie, mládež, vedu a šport je pán poslanec Imre Andruskó. Prosím ho, aby informoval Národnú radu o výsledku prerokovania vráteného zákona vo výboroch. Máte slovo, pán spravodajca.
Lebocký, Tibor, poslanec NR SR (2013-03-26):
Ďalšia v rozprave vystúpila pani poslankyňa Košútová, ktorá podala pozmeňujúci návrh, ktorý obsahuje štyri body. Pán predseda, dajte, prosím, hlasovať o pozmeňujúcom návrhu pani poslankyne Košútovej spoločne.
Hrnčiar, Andrej, podpredseda NR SR (2019-10-15):
Otváram všeobecnú rozpravu. Do rozpravy som dostal jednu písomnú prihlášku od pána poslanca Karola Galeka, nech sa páči.
Jurinová, Erika, podpredsedníčka NR SR (2012-09-14):
Pán poslanec Vašečka.
Pčolinský, Peter, podpredseda NR SR (2022-12-06):
Ďakujem. S reakciou na faktické poznámky pán poslanec Kuriak.